钦定古今图书集成/理学汇编/字学典/第118卷 > 沈度
## 钦定古今图书集成/理学汇编/字学典/第118卷 > 沈度

按《东里集》：“沈度，字民则，华亭人。少力学，善篆、隶、真、行、
八分。洪武中举文学，不就，成祖擢为翰林典籍。一时
翰林善书，如解大绅之真、行、草，胡光大之行、草，滕用
亨之篆、八分，王汝玉、梁用行之真，杨文遇之行，皆知
名当世。而胡、解及度之书，独为上所爱。凡玉册金简，
用之宗庙，朝廷藏秘府，施四裔，刻之贞石，传于后世”，
一切大制作必命度书。《度书》婉丽飘逸，雍容矩度，八
分尤为高古，浑然汉意。累官翰林学士。

按明《世说新语》：太宗征善书者，试而官之。最喜云间
二沈。学士尢重度书，每称曰：“我朝王羲之。”